ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ଦେଶବ୍ୟାପୀ କୋଭିଡ-୧୯ ଟିକାକରଣର ତୃତୀୟ ପର୍ଯ୍ୟାୟ ଆରମ୍ଭ ହୋଇଥିବା ବେଳେ ମୋଟ ଟିକାକରଣ ୧୫.୬୮ କୋଟିକୁ ଅତିକ୍ରମ କରିଛି
ତୃତୀୟ ପର୍ଯ୍ୟାୟ ଟିକାକରଣର ପ୍ରଥମ ଦିନରେ ୧୮-୪୪ ବର୍ଷ ବର୍ଗରେ ୮୬ ହଜାରରୁ ଅଧିକ ହିତାଧିକାରୀଙ୍କ ଟିକାକରଣ ହୋଇପାରିଛି
ଗତ ୨୪ ଘଣ୍ଟା ମଧ୍ୟରେ ୩ ଲକ୍ଷରୁ ଅଧିକ ସୁସ୍ଥ ହୋଇଛନ୍ତି
କୋଭିଡ-୧୯ ମହାମାରୀର ମୁକାବିଲା ପାଇଁ ଭାରତରେ କେନ୍ଦ୍ର ଓ ରାଜ୍ୟ/କେନ୍ଦ୍ରଶାସିତ ଅଞ୍ଚଳର ସରକାର ମିଳିତ ଭାବେ ପ୍ରତିରୋଧ, କଣ୍ଟେନମେଣ୍ଟ ଏବଂ କୋଭିଡ ପରିଚାଳନା କ୍ଷେତ୍ରରେ ପାଞ୍ଚ ସୂତ୍ରୀ ରଣନୀତି ଆଦରିଛନ୍ତି । ପାଞ୍ଚ ସୂତ୍ରୀ ରଣନୀତିରେ ଟେଷ୍ଟ, ଟ୍ରାକ୍, ଟ୍ରିଟ୍ ଏବଂ କୋଭିଡ ପରିଚାଳନା ମଧ୍ୟରେ ଟିକାକରଣ ମଧ୍ୟ ଏକ ଗୁରୁତ୍ୱପୂର୍ଣ୍ଣ ଭୂମିକା ନେଇଛି ।
ଗତକାଲି ରୁ କୋଭିଡ-୧୯ ଟିକାକରଣର ତୃତୀୟ ପର୍ଯ୍ୟାୟ ଆରମ୍ଭ ହୋଇଛି । ଏପ୍ରିଲ ୨୮ ତାରିଖରୁ ଏହି ପର୍ଯ୍ୟାୟ ପାଇଁ ଯୋଗ୍ୟ ହିତାଧିକାରୀଙ୍କ ପଞ୍ଜୀକରଣ ଆରମ୍ଭ ହୋଇଛି ।
ଗତକାଲି ଠାରୁ କୋଭିଡ-୧୯ ଟିକାକରଣର ତୃତୀୟ ପର୍ଯ୍ୟାୟ ଆରମ୍ଭ ହୋଇଥିବା ବେଳେ ଦେଶରେ ମୋଟ ଟିକାକରଣ ୧୫.୬୮ କୋଟିକୁ ଅତିକ୍ରମ କରିଯାଇଛି ।
୧୧ ରାଜ୍ୟରେ ୧୮-୪୪ ବର୍ଷ ବୟସ ବର୍ଗର ୮୬,୦୨୩ ଜଣ ହିତାଧିକାରୀ ପ୍ରଥମ ଡୋଜ୍ ଟିକା ନେଇଛନ୍ତି । ଏସବୁ ରାଜ୍ୟ ହେଲା ଛତିଶଗଡ଼ , ଦିଲ୍ଲୀ , ଗୁଜରାଟ , ଜମ୍ମୁ ଏବଂ କାଶ୍ମୀର ,କର୍ଣ୍ଣାଟକ , ମହାରାଷ୍ଟ୍ର , ଓଡ଼ିଶା , ପଞ୍ଜାବ , ରାଜସ୍ଥାନ , ତାମିଲନାଡ଼ୁ  ଏବଂ ଉତ୍ତର ପ୍ରଦେଶ  ।
ଆଜି ସକାଳ ୭ଟା ସୁଦ୍ଧା ୨୨,୯୩,୪୯୦ ସେସନରେ ଦେଶରେ ମୋଟ ୧୫,୬୮,୧୬,୦୩୧ କୋଟି ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ, ୯୪,୨୮,୪୯୦ ଏଚସିଡବ୍ଲୁଙ୍କୁ ପ୍ରଥମ ଡୋଜ୍, ୬୨,୬୫,୩୯୭ ଏଚସିଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧,୨୭,୫୭,୫୨୯ ଏଫଏଲଡବ୍ଲୁଙ୍କୁ ପ୍ରଥମ ଡୋଜ୍, ୬୯,୨୨,୦୯୩ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧୮-୪୫ ବର୍ଷ ବୟସ ବର୍ଗରେ ୮୬,୦୨୩ ଜଣଙ୍କୁ ପ୍ରଥମ ଡୋଜ୍, ୬୦ ବର୍ଷରୁ ଅଧିକ ବୟସର ୫,୨୬,୧୮,୧୩୫ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍, ୧,୧୪,୪୯,୩୧୦ ଜଣଙ୍କୁ ଦ୍ୱିତୀୟ ଡୋଜ୍, ୪୫ ବର୍ଷରୁ ୬୦ ବର୍ଷ ମଧ୍ୟରେ ୫,୩୨,୮୦,୯୭୬ ଜଣଙ୍କୁ ପ୍ରଥମ ଡୋଜ୍ ଏବଂ ୪୦,୦୮,୦୭୮ ଜଣଙ୍କୁ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
ଦେଶରେ ହୋଇଥିବା ମୋଟ ଟିକାକରଣର ୬୭.୦୦% ଟିକା ଦିଆଯାଇଛି ୧୦ଟି ରାଜ୍ୟରେ ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୧୮ ଲକ୍ଷ ଡୋଜରୁ ଅଧିକ ଟିକା ଦିଆଯାଇଛି ।
ଟିକାକରଣ ଅଭିଯାନର ୧୦୬ତମ ଦିବସ ରେ ୧୮,୨୬,୨୧୯ ଡୋଜ୍ ଟିକା ଦିଆଯାଇଛି । ୧୫,୯୬୮ ସେସନରେ ୧୧,୧୪,୨୧୪ ଜଣଙ୍କୁ ପ୍ରଥମ ଡୋଜ୍ ଏବଂ ୭,୧୨,୦୦୫ ଜଣଙ୍କୁ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
ଭାରତରେ ମୋଟ ୧,୫୯,୯୨,୨୭୧ ଜଣ କରୋନାରୁ ସୁସ୍ଥ ହୋଇଛନ୍ତି । ଜାତୀୟ ସୁସ୍ଥତା ହାର ଏବେ ୮୧.୭୭% ରହିଛି ।
ଗତ ୨୪ ଘଣ୍ଟା ମଧ୍ୟରେ ୩,୦୭,୮୬୫ ଜଣ ସୁସ୍ଥ ହୋଇଛନ୍ତି ।
ନୂଆ ସୁସ୍ଥଙ୍କ ମଧ୍ୟରୁ ୭୫.୫୯% ଦଶ ରାଜ୍ୟରୁ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୩,୯୨,୪୮୮ ନୂଆ କରୋନା ମାମଲା ଚିହ୍ନଟ ହୋଇଛି ।
ଏଥିରୁ ୭୨.୭୨% ମାମଲା ଆସିଛି ମହାରାଷ୍ଟ୍ର. ଉତ୍ତର ପ୍ରଦେଶ, ଦିଲ୍ଲୀ, କର୍ଣ୍ଣାଟକ, କେରଳ, ଛତିଶଗଡ଼, ପଶ୍ଚିମବଙ୍ଗ, ତାମିଲନାଡ଼ୁ, ଆନ୍ଧ୍ର ପ୍ରଦେଶ ଏବଂ ରାଜସ୍ଥାନ ଆଦି ଦଶ ରାଜ୍ୟରୁ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୬୩,୨୮୨ ମାମଲା ଚିହ୍ନଟ ହୋଇଛି । ଏହା ପଛକୁ କର୍ଣ୍ଣାଟକରେ ୪୦,୯୯୦ ଏବଂ କେରଳରେ ୩୫,୬୩୬ ମାମଲା ଚିହ୍ନଟ ହୋଇଛି ।
ଭାରତରେ ଏବେ ମୋଟ ସକ୍ରିୟ କରୋନା ମାମଲା ଅଛି ୩୩,୪୯, ୬୪୪ । ଏହା ଭାରତର ମୋଟ ପଜିଟିଭ୍ ମାମଲାର ୧୭.୧୩% । ଗତ ୨୪ ଘଣ୍ଟା ମଧ୍ୟରେ ସକ୍ରିୟ କରୋନା ମାମଲାରେ ସିଧାସଳଖ ୮୦,୯୩୪ ବୃଦ୍ଧି ହୋଇଛି ।
ଭାରତରେ ଥିବା ମୋଟ ସକ୍ରିୟ ମାମଲାରୁ ୮୧.୨୨% ମାମଲା ଅଛି ୧୨ ରାଜ୍ୟରେ ।
ଦେଶରେ ପଜିଟିଭିଟି ହାର ୬.୭୪%କୁ ବୃଦ୍ଧି ପାଇଥିବା ବେଳେ ୨୯ କୋଟିରୁ ଅଧିକ ଟେଷ୍ଟ କରାଯାଇଛି ।
ଜାତୀୟ ମୃତ୍ୟୁହାର ହ୍ରାସ ପାଇ ଏବେ ୧.୧୦%ରେ ରହିଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୩,୬୮୯ ଜଣ କରୋନାରେ ପ୍ରାଣ ହରାଇଛନ୍ତି । ନୂଆ ମୃତ୍ୟୁ ମଧ୍ୟରୁ ୭୬.୦୧% ମୃତ୍ୟୁ ହୋଇଛି ଦଶ ରାଜ୍ୟରେ । ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୮୦୨ ଜଣଙ୍କ ମୃତ୍ୟୁ ହୋଇଥିବା ବେଳେ ଏହା ପଛକୁ ଦିଲ୍ଲୀରେ ୪୧୨ ଜଣଙ୍କ ମୃତ୍ୟୁ ହୋଇଛି ।
ଜାରି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟାରେ କୌଣସି କରୋନା ମୃତ୍ୟୁ ହୋଇନାହିଁ । ଏସବୁ ହେଲା ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ଲାକ୍ଷାଦ୍ୱୀପ, ଅରୁଣାଚଳ ପ୍ରଦେଶ ଏବଂ ମିଜୋରାମ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ ଟିକାର ଉପଲବ୍ଧତା ବୃଦ୍ଧି ପାଇଁ କେନ୍ଦ୍ର ସରକାରଙ୍କ ନିରବଚ୍ଛିନ୍ନ ପ୍ରୟାସ
ଦେଶରେ ଟିକା ଯୋଗାଣ ବୃଦ୍ଧି ପାଇଁ ଦୃଢ଼ ପଦକ୍ଷେପ ନେଉଛନ୍ତି ସରକାର
ଦେଶରେ କୋଭାକ୍ସିନ ଟିକାର ବୈଷୟିକ ଜ୍ଞାନ ହସ୍ତାନ୍ତରଣ ତଥା ଲାଇସେନ୍ସ ପ୍ରଦାନରେ ବିଳମ୍ବ ନେଇ କେତେକ ଖବର ଗଣମାଧ୍ୟମରେ ପ୍ରକାଶ ପାଇବା ସହ ଟ୍ୱିଟ ଯୋଗେ ମଧ୍ୟ ଅଭିଯୋଗ ହେଉଛି ।
ତେବେ ଏହି ଖବର ଓ ଟ୍ୱିଟ୍ରରେ ପ୍ରଚାରିତ ତଥ୍ୟ ସମ୍ପୂର୍ଣ୍ଣ ଭିତ୍ତିହୀନ ଓ ଭୂଲ ତଥ୍ୟ ଉପରେ ପର୍ଯ୍ୟବସିତ ।
କେନ୍ଦ୍ର ସରକାର ଟିକା ଆହରଣ ଓ ଉପଲବ୍ଧତା ବୃଦ୍ଧି ପାଇଁ ନିରବଚ୍ଛିନ୍ନ ପ୍ରୟାସ ଜାରି ରଖିଛନ୍ତି । ଭାରତ ସରକାର କୋଭିଡ-୧୯ ପାଇଁ ବିଦେଶରେ ପ୍ରସ୍ତୁତ ତଥା ଆପଦ୍କାଳୀନ ବ୍ୟବହାର ନିମନ୍ତେ ଯୁକ୍ତରାଷ୍ଟ୍ର ଆମେରିକା, ଜାପାନ, ଯୁକ୍ତରାଜ୍ୟ ଓ ୟୁରୋପୀୟ ସଂଘର ଜାତୀୟ ନିୟନ୍ତ୍ରକଙ୍କ ଦ୍ୱାରା ଅନୁମୋଦିତ ତଥା ବିଶ୍ୱ ସ୍ୱାସ୍ଥ୍ୟ ସଂଗଠନ ତାଲିକାଭୁକ୍ତ ଟିକା ଭାରତରେ ଜରୁରୀକାଳୀନ ବ୍ୟବହାର ପାଇଁ ଅନୁମୋଦନ କରିଛନ୍ତି । ଏହାଛଡା ନୂତନ ଔଷଧ ଓ କ୍ଲିନିକାଲ ପରୀକ୍ଷଣ ନିୟମ ୨୦୧୯ର ଦ୍ୱିତୀୟ ସୂଚୀ ଅନୁସାରେ କ୍ଲିନିକାଲ ବ୍ୟବହାର ପରବର୍ତ୍ତୀ ଅନୁମୋଦନ ମଧ୍ୟ ପ୍ରଦାନ କରିଛନ୍ତି । ବିଦେଶୀ ଟିକାକୁ ଭାରତୀୟ ଔଷଧ ମହାନିର୍ଦ୍ଦେଶକ ଅନୁମତି ଦେବା ନେଇ ଦୃଢ ଓ ସରଳ ପଦ୍ଧତିଗତ ନିଷ୍ପତ୍ତି ନିଆଯାଇଛି । ଏଥିପାଇଁ ବାହାରୁ କୋଭିଡ-୧୯ ଟିକା ଆମଦାନୀ ସହଜ ହେବା ସହ ଦେଶରେ ଏହାର ଉପଲବ୍ଧତା ମଧ୍ୟ ବୃଦ୍ଧି ପାଇବ ।
ଏହି ନୂତନ ‘କୋହଳ ମୂଲ୍ୟ ଓ ତ୍ୱରାନ୍ୱିତ ଜାତୀୟ କୋଭିଡ-୧୯ ଟିକାକରଣ ରଣନୀତି’ ଯୋଗୁଁ ଦେଶରେ ଟିକାର ମୂଲ୍ୟରେ କୋହଳତା ଆସିବା ସହ ଦେଶରେ ଅଧିକ ଟିକାରକରଣ ହୋଇପାରିବ ।ଏହା ବ୍ୟତୀତ ଟିକା ଉତ୍ପାଦନକାରି ଅଧିକ ପ୍ରୋତ୍ସାହିତ ହେବା ସହ ନୂତନ ଉତ୍ପାଦନକାରୀ ମଧ୍ୟ ଏ କ୍ଷେତ୍ରକୁ ଆସିବେ । ଏହି ବ୍ୟବସ୍ଥା ଯୋଗୁଁ ଦେଶରେ ଟିକା ସହଜ ଲବ୍ଧ, କମ୍ ବ୍ୟୟସାପେକ୍ଷ ହେବା ସହ ଉତ୍ପାଦନ ମଧ୍ୟ ବୃଦ୍ଧି ପାଇବ ।
କୋଭିଡ-୧୯ ଟିକାର ଘରୋଇ ଉତ୍ପାଦନ ବୃଦ୍ଧି ଭାରତ ସରକାରଙ୍କ ନୀତିର ଅଂଶବିଶେଷ ହୋଇଥିବାରୁ ସରକାର ବିଭିନ୍ନ ସରକାରୀ ଉଦ୍ୟୋଗ ଓ ଘରୋଇ କମ୍ପାନୀମାନଙ୍କୁ ଦେଶରେ ଟିକା ଉତ୍ପାଦନକାରୀ ସଂସ୍ଥାଙ୍କ ସହ ବୈଷୟିକ ଜ୍ଞାନ ହସ୍ତାନ୍ତରଣ ନିମନ୍ତେ ପ୍ରୋତ୍ସାହିତ କରୁଛନ୍ତି । ଦୁଇଟି କେନ୍ଦ୍ରୀୟ ସରକାରୀ ଉଦ୍ୟୋଗ ଭାରତୀୟ ଇମ୍ୟୁନୋଲୋଜିକାଲ ଲିମିଟେଡ ଓ ବିବ୍ବୋଲ ବୈଷୟିକଜ୍ଞାନ ହସ୍ତାନ୍ତରଣ ପାଇଁ ଭାରତ ବାୟୋଟେକ ସହ ରାଜିନାମା କରିଛନ୍ତି । ଏହି ହସ୍ତାନ୍ତରଣ ପ୍ରକ୍ରିୟାରେ ଭାରତ ସରକାର ସମ୍ପୂର୍ଣ୍ଣ ସହଯୋଗ କରୁଛନ୍ତି । ସରକାରଙ୍କ କୋହଳ ନୀତି ଯୋଗୁଁ ଭାରତୀୟ ଇମ୍ୟୁନୋଲଜିକାଲ ଲିମିଟେଡ ଆସନ୍ତା ସେପ୍ଟେମ୍ବର ମାସରେ କୋଭାକ୍ସିନ ଟିକା ଉତ୍ପାଦନ ଆରମ୍ଭ କରିବେ ଓ ବିବ୍ବୋଲ ଏହା ନଭେମ୍ବର ମାସରୁ ଆରମ୍ଭ କରିବ ।
ଭାରତ ସରକାର ଭାରତ ବାୟୋଟେକ ଓ ଅନ୍ୟାନ୍ୟ ସରକାରୀ ଉଦ୍ୟୋଗ ଓ ଘରୋଇ କମ୍ପାନୀମାନଙ୍କ ସହ ବୈଷୟିକ ଜ୍ଞାନ ହସ୍ତାନ୍ତରଣ ରାଜିନାମା ସ୍ୱାକ୍ଷର କରିବା ପାଇଁ ଉଦ୍ୟମ କରୁଛନ୍ତି । ଏହା ଦେଶରେ ଅଧିକ କୋଭାକ୍ସିନ ଉତ୍ପାଦନର ମାର୍ଗ ପ୍ରଶସ୍ତ କରିବ ।
ନୂତନ ନୀତି ଅନୁସାରେ ବିଦେଶରୁ ଶତପ୍ରତିଶତ ଟିକା ସରକାରଙ୍କ ମାଧ୍ୟମ ବ୍ୟତୀତ ରାଜ୍ୟ ସରକାର, ଘରୋଇ ହସ୍ପିଟାଲ ଓ ଅନ୍ୟାନ୍ୟ ଶିଳ୍ପ ପ୍ରତିଷ୍ଠାନ ନିଜେ ମଗାଇପାରିବେ । ସରକାର ନୂତନ କୋଭିଡ-୧୯ ଟିକା ରଣନୀତି ଅନୁସାରେ ପ୍ରତିଯୋଗିତା ଭିତିରେ ଦେଶବିଦେଶରେ ଟିକା ପ୍ରସ୍ତୁତକର୍ତ୍ତା ଭାରତ ବଜାରରେ ପ୍ରବେଶ କରିପାରିବେ ।
ଭାରତ ସରକାର ମଧ୍ୟ ଜରୁରୀକାଳୀନ ଆବଶ୍ୟକତା ଅନୁଯାୟୀ ବ୍ୟବହାର ପାଇଁ ବିଦେଶୀ ଟିକା ପ୍ରସ୍ତୁତକାରୀ ମଡେର୍ଣ୍ଣା, ଫାଇଜର ଇତ୍ୟାଦି ସହ ଆଲୋଚନା ଜାରି ରଖିଛନ୍ତି । ଏହା ଫଳରେ ଟିକା ସହଜରେ ଆମଦାନୀ କରାଯାଇ ଭାରତରେ ଉପଲବ୍ଧ କରାଯାଇପାରିବ । ଏହାଛଡା ଭାରତ ସରକାର ଅନ୍ୟାନ୍ୟ ସମଭାବାପନ୍ନ ଦେଶଗୁଡିକ ସହ କୋଭିଡ-୧୯ ଟିକା ଉପରୁ ଆଇପିଆର ଛାଡ ପାଇଁ ମଧ୍ୟ ଉଦ୍ୟମ କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜମ୍ମୁ କଶ୍ମୀରରେ ସମସ୍ତଙ୍କ ପାଇଁ ଆୟୁଷ୍ମାନ ଭାରତ ପିଏମ୍-ଜେଏୱାଇ ସେହତ୍ କାର୍ଯ୍ୟକ୍ରମ ଡିସେମ୍ବର 26ରେ ପ୍ରଧାନମନ୍ତ୍ରୀଙ୍କ ଦ୍ୱାରା ଶୁଭାରମ୍ଭ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚଳିତମାସ 26 ତାରିଖରେ ସମସ୍ତ ଜମ୍ମୁ ଓ କଶ୍ମୀରବାସୀଙ୍କ ପାଇଁ ପିଏମ୍ ଜନଆରୋଗ୍ୟ ଯୋଜନା ସେହତ୍ କାର୍ଯ୍ୟକ୍ରମର ଶୁଭାରମ୍ଭ କରିବେ । ସେହିଦିନ ମଧ୍ୟାହ୍ନ 12ଟା ସମୟରେ ଭିଡିଓ କନଫରେନ୍ସିଂ ବ୍ୟବସ୍ଥାରେ ଏହି କାର୍ଯ୍ୟକ୍ରମ ପ୍ରଧାନମନ୍ତ୍ରୀଙ୍କ ଦ୍ୱାରା ସଂପନ୍ନ ହେବ । ଏହି ଯୋଜନାରେ କେନ୍ଦ୍ରଶାସିତ ଅଞ୍ଚଳ ଜମ୍ମୁ କଶ୍ମୀରର ସମସ୍ତ ନାଗରିକଙ୍କୁ ସାର୍ବଜନୀନ ସ୍ୱାସ୍ଥ୍ୟ ବ୍ୟବସ୍ଥା ଯୋଗାଇ ଦିଆଯିବ । ଏହି ଯୋଜନାର ହିତାଧିକାରୀମାନେ ସ୍ୱାସ୍ଥ୍ୟବୀମା ଯୋଜନା ମାଧ୍ୟମରେ ଉତ୍ତମ ଚିକିତ୍ସା ଓ ସ୍ୱାସ୍ଥ୍ୟସେବା ପାଇପାରିବେ । ଏହି କାର୍ଯ୍ୟକ୍ରମରେ କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ ଏବଂ ଜମ୍ମୁ ଓ କଶ୍ମୀରର ଉପରାଜ୍ୟପାଳ ଉପସ୍ଥିତ ରହିବେ ।
ଏହି ଯୋଜନା ଅନୁସାରେ ଜମ୍ମୁ କଶ୍ମୀରର ସବୁ ନାଗରିକଙ୍କୁ ସ୍ୱାସ୍ଥ୍ୟସେବା ଚିକିତ୍ସା ପାଇଁ ବୀମା ସୁବିଧା ଯୋଗାଇ ଦିଆଯିବ । ଏଥିପାଇଁ ସେମାନଙ୍କୁ ଗୋଟିଏ ଟଙ୍କା ମଧ୍ୟ ଖର୍ଚ୍ଚ କରିବାକୁ ପଡିବ ନାହିଁ । ପରିବାର ପିଛା 5 ଲକ୍ଷ ଟଙ୍କା ପର୍ଯ୍ୟନ୍ତ ମେଡିକାଲ ଓ ଚିକିତ୍ସା ଖର୍ଚ୍ଚ ବୀମା କଂପାନୀ ବହନ କରିବେ । ଏହି କେନ୍ଦ୍ର ଶାସିତ ଅଞ୍ଚଳର ସବୁ ନାଗରିକଙ୍କ ପାଇଁ ଏହି ସୁବିଧା ଯୋଗାଇ ଦିଆଯାଇଥିବାରୁ ଏଥିରେ ଅତିରିକ୍ତ ପ୍ରାୟ 15 ଲକ୍ଷ ପରିବାର ସାମିଲ ହେବେ । ସୂଚନାଯୋଗ୍ୟ ଯେ ଯେଉଁମାନେ ଏହି ବୀମା ସୁବିଧା ପାଇବେ ବା ପାଇଛନ୍ତି ସେମାନେ ଦେଶର ଯେକୌଣସି ସ୍ଥାନରେ ଥିବା ହସ୍ପିଟାଲରେ ନିଜର ଚିକିତ୍ସା ବ୍ୟବସ୍ଥା କରିପାରିବେ । ତେବେ କେବଳ ସରକାରଙ୍କ ଦ୍ୱାରା ତାଲିକାଭୁକ୍ତ ହୋଇଥିବା ଘରୋଇ ଓ ସରକାରୀ ହସପିଟାଲରେ ଏହି ସୁବିଧା ମିଳିବ ।
ସାର୍ବଜନୀନ ସ୍ୱାସ୍ଥ୍ୟସେବା ଯୋଗାଣ ଲକ୍ଷ୍ୟ ହାସଲ ପଥେ
ଭାରତରେ ସ୍ୱାସ୍ଥ୍ୟସେବାକୁ ସାର୍ବଜନୀନ କରିବା ପାଇଁ ସରକାର ଯେଉଁ ପଦକ୍ଷେପ ଗ୍ରହଣ କରିଛନ୍ତି ସେଥିରେ ଉତ୍ତମମାନର ସ୍ୱାସ୍ଥ୍ୟସେବା, ସ୍ୱାସ୍ଥ୍ୟ ପ୍ରୋତ୍ସାହନ ଓ ରୋଗ ଦୂରୀକରଣ, ଚିକିତ୍ସା ଓ ପରବର୍ତ୍ତୀ ଥଇଥାନ ତଥା ଯତ୍ନ ଆଦି ଅନ୍ତର୍ଭୁକ୍ତ । ଅର୍ଥାଭାବରୁ କୌଣସି ନାଗରିକ ଯେପରି ଚିକିତ୍ସା ସେବାରୁ ବଞ୍ଚିତ ନ ହୁଅନ୍ତି ତାହା ନିଶ୍ଚିତ କରିବା ପାଇଁ ଏହି କାର୍ଯ୍ୟକ୍ରମ ହାତକୁ ନିଆଯାଇଛି । ରୋଗବ୍ୟାଧି ଯୋଗୁଁ ଅନେକ ପରିବାର ଅର୍ଥ ଖର୍ଚ୍ଚକରି ଉଜୁଡି ଯିବା ସହ ଲୋକେ ଦାରିଦ୍ର୍ୟ ମଧ୍ୟକୁ ଠେଲି ହୋଇଯାଉଥିବାରୁ ସରକାର ଏହି ଯୋଜନା କାର୍ଯ୍ୟକାରୀ କରିଛନ୍ତି; ଯାହା ଆୟୁଷ୍ମାନ ଭାରତ ନାମରେ ପରିଚିତ । ଏଥିରେ ଦୁଇଟି ଭାଗ ରହିଛି । ଗୋଟିଏ ହେଲା ସ୍ୱାସ୍ଥ୍ୟ ଓ ୱେଲନେସ୍ ସେଣ୍ଟର ଏବଂ ଅନ୍ୟଟି ହେଲା ପ୍ରଧାନମନ୍ତ୍ରୀ ଜନଆରୋଗ୍ୟ ଯୋଜନା । ଏହି ଦୁଇ କାର୍ଯ୍ୟକ୍ରମ ମାଧ୍ୟମରେ ସରକାର ସାର୍ବଜନୀନ ସ୍ୱାସ୍ଥ୍ୟସେବା ଯୋଜନା ଲକ୍ଷ୍ୟ ପୂରଣ କରିବାକୁ କାର୍ଯ୍ୟ କରୁଛନ୍ତି ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ତାଳଚେର ସାରକାରଖାନା ଦ୍ୱାରା କୋଇଲା ବାଷ୍ପୀକରଣ ବ୍ୟବସ୍ଥାରେ ଉତ୍ପାଦିତ ୟୁରିଆ ନିମନ୍ତେ ସ୍ୱତନ୍ତ୍ର ସବ୍ସିଡି ନୀତିକୁ କେନ୍ଦ୍ର କ୍ୟାବିନେଟର ଅନୁମୋଦନ
ତାଳଚେର ସାରକାରଖାନା  ଦ୍ୱାରା କୋଇଲା ବାଷ୍ପୀକରଣ  ବ୍ୟବସ୍ଥାରେ ଉତ୍ପାଦିତ ୟୁରିଆ ନିମନ୍ତେ ସ୍ୱତନ୍ତ୍ର ସବ୍ସିଡି ନୀତି ପ୍ରବର୍ତ୍ତନ କରିବାକୁ କେନ୍ଦ୍ର ସାର ମନ୍ତ୍ରଣାଳୟ ଯେଉଁ ପ୍ରସ୍ତାବ ଉପସ୍ଥାପିତ କରିଥିଲା ତାହାକୁ କ୍ୟାବିନେଟ୍ ମଞ୍ଜୁରୀ ମିଳିଛି । ମଙ୍ଗଳବାର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ବୈଠକରେ ଏହି ଅନୁମୋଦନ ପ୍ରଦାନ କରାଯାଇଛି ।
ଉଦ୍ଦେଶ୍ୟ: ଦେଶରେ ରଣକୌଶଳାତ୍ମକ ଊର୍ଜ୍ଜା ନିରାପତ୍ତା ନୀତି, ୟୁରିଆ ସାର କ୍ଷେତ୍ରରେ ଆତ୍ମନିର୍ଭରଶୀଳତା ଓ ଦେଶରେ ଗଚ୍ଛିତ ଥିବା ବିପୁଳ କୋଇଲା ସମ୍ପଦକୁ ବିଚାରକୁ ନେଇ କେନ୍ଦ୍ର ସରକାର କୋଲ ଗ୍ୟାସିଫିକେସନ ବ୍ୟବସ୍ଥାରେ ୟୁରିଆ ଉତ୍ପାଦନ କରିବାକୁ ତାଳଚେର କାରଖାନାକୁ ଅନୁମତି ଦେବାକୁ ନୀତିଗତଭାବେ ନିଷ୍ପତି ନେଇଥିଲେ । ଏହାଦ୍ୱାରା ଦେଶର ଚାଷୀଙ୍କ ୟୁରିଆ ଆବଶ୍ୟକତା ଅନେକାଂଶରେ ପୂରଣ ହୋଇପାରିବ । ଏହା ଦ୍ୱାରା ମଧ୍ୟ ଦେଶର ପୂର୍ବାଞ୍ଚଳରେ ବିକାଶ ପ୍ରକ୍ରିୟା ତ୍ୱରାନ୍ୱିତ ହେବା ସହିତ ପୂର୍ବ ଭାରତକୁ ପଠାଯାଉଥିବା ସାର ପରିବହନ ବାବଦ ସବ୍ସିଡି ଯଥେଷ୍ଟ ହ୍ରାସ ପାଇବ । ଏହା ଫଳରେ ସରକାରଙ୍କର ବିପୁଳ ଅର୍ଥ ସଞ୍ଚୟ ହେବ । ଆହୁରି ମଧ୍ୟ ୟୁରିଆ ଆମଦାନୀ ପରିମାଣ ବାର୍ଷିକ ୧୨.୭ଲକ୍ଷ ମେଟ୍ରିକଟନ୍ ହ୍ରାସ ପାଇବ । ୟୁରିଆ ଆମଦାନୀ କମିବା ଦ୍ୱାରା ସରକାର ବିପୁଳ ବୈଦେଶିକ ବିନିମୟ ମୁଦ୍ରା ସଞ୍ଚୟ କରିପାରିବେ ।
ତାଳଚେର ସାର ପ୍ରକଳ୍ପ ମଧ୍ୟ ‘ମେକ୍ ଇନ୍ ଇଣ୍ଡିଆ’ ଓ ଆତ୍ମନିର୍ଭର ଭାରତ କାର୍ଯ୍ୟକ୍ରମକୁ ପ୍ରୋତ୍ସହିତ କରିବ । ଏହାଦ୍ୱାରା ପୂର୍ବ ଭାରତର ସଡକ, ରେଳପଥ, ଜଳଯୋଗାଣ ବ୍ୟବସ୍ଥା ଭଳି ଭିତ୍ତିଭୂମି କ୍ଷେତ୍ର ଲାଭବାନ ହେବ ଏବଂ ଅନେକ ଅନୁସାରୀ ଶିଳ୍ପ ସଂସ୍ଥା ଗଢି ଉଠିବ । ଏହି ପ୍ରକଳ୍ପ ମଧ୍ୟ ତାଳଚେରର ପାଶ୍ୱର୍ବର୍ତୀ ଅଂଚଳରେ ନୂଆ ଉଦ୍ୟୋଗ ଓ ବ୍ୟାପାର ବଣିଜକୁ ପ୍ରୋତ୍ସାହିତ କରିବ ।
କୋଲ ଗ୍ୟାସିଫିକେସନ ପ୍ଳାଣ୍ଟଗୁଡିକ ବ୍ୟବସାୟ ରଣନୀତି ଦୃଷ୍ଟିରୁ ଗୁରୁତ୍ୱପୂର୍ଣ୍ଣ । କୋଇଲା ମୂଲ୍ୟ ପ୍ରାୟତଃ ସ୍ଥିର ରହୁଥିବାରୁ ଏବଂ ଏହା ଦେଶରେ ପ୍ରଚୁର ପରିମାଣରେ ମିଳୁଥିବାରୁ ଏହାର ସଦ୍ବିନିଯୋଗ ଲୋଡା । ତାଳଚେର ପ୍ଳାଣ୍ଟ ୟୁରିଆ ଉତ୍ପାଦନ ପାଇଁ ଆବଶ୍ୟକ ପଡୁଥିବା ପ୍ରାକୃତିକ ଗ୍ୟାସ ଆମଦାନୀକୁ ଯଥେଷ୍ଟ କମାଇବ । ଏଠାରୁ ଉତ୍ପାଦିତ କୋଲ ଗ୍ୟାସ ସେ ଆବଶ୍ୟକତା ଅନେକାଂଶରେ ପୂରଣ କରିବ । ଏହା ଫଳରେ ଭାରତର ଏଲଏନ୍ଜି  ଆମଦାନୀଜନିତ ବ୍ୟୟ ଯଥେଷ୍ଟ କମିବ । ତାଳଚେର ସାର କାରଖାନାରେ ଯେଉଁ କୋଇଲା ବାଷ୍ପୀକରଣ ଟେକ୍ନୋଲୋଜି ବ୍ୟବହାର କରାଯାଇଛି ତାହା ସ୍ପଳ୍ପ ଓ ପ୍ରଦୂଷଣ ମୁକ୍ତ ।ଏଥିରେ ଯେଉଁ ଦୂଷିତ ଏମ୍ଓଏକ୍ସ, ଏନ୍ଓଏକ୍ସ ଏବଂ ଅନ୍ୟାନ୍ୟ କଣିକା ନିର୍ଗତ ହେଉଚି ତାହାର ପରିମାଣ ନଗନ୍ୟ । ପୁରୁଣା କୋଇଲା ଦହନ ପ୍ରକ୍ରିୟାରେ ପ୍ରଦୂଷଣ ଅଧକ ହେଉଥିଲା ।
ପୃଷ୍ଠଭୂମି- ରାଷ୍ଟ୍ରୀୟ କେମିକାଲ୍ସ ଓ ଫର୍ଟିଲାଇଜର, ଗେଲ ଇଣ୍ଡିଆ ଲିମିଟେଡ, କୋଲ ଇଣ୍ଡିଆ ଲିମିଟେଡ ଓ ଭାରତୀୟ ସାର ନିଗମ ଆଦି ଚାରିଟି ରାଷ୍ଟ୍ରାୟତ୍ତ ଉଦ୍ୟୋଗର ମିଳିତ ସହଯୋଗରେ ତାଳଚେର ଫର୍ଟିଲାଇଜର ଲିମିଟେଡ ଗଠିତ । ୨୦୧୫ ନଭେମ୍ବର ୧୩ରେ ଏହି ଯୌଥ ଉଦ୍ୟୋଗଟି ଗଠିତ ହୋଇଥିଲା । ପୂର୍ବରୁ ତାଳଚେର ସାର କାରଖାନା ଭାରତୀୟ ସାର ନିଗମ ଅଧୀନରେ କାର୍ଯ୍ୟ କରୁଥିଲା । ସେହି ପୁରୁଣା ୟୁନିଟ୍ ବଦଳରେ ତାଳଚେରରେ ଏକ ନୂଆ କୋଲ ଗ୍ୟାସିଫିକେସନ ୟୁରିଆ ପ୍ଳାଣ୍ଟ ପ୍ରତିଷ୍ଠା କରାଯାଇଛି । ଏହି କାରଖାନାରେ ବାର୍ଷିକ ୟୁରିଆ ଉତ୍ପାଦନ କ୍ଷମତା ୧୨.୭ଲକ୍ଷ ମେଟ୍ରିକ ଟନ୍ । ଏହି ୟୁରିଆ ପ୍ରକଳ୍ପର ମୋଟ ନିର୍ମାଣ ଖର୍ଚ୍ଚ ୧୩୨୭୭.୨୧କୋଟି ଟଙ୍କା ରଖାଯାଇଛି । ଏଥିରେ ଅନୁମାନିକ କମ୍ ବେଶୀ ଖର୍ଚ୍ଚ ପରିମାଣ ୧୦% ଧାର୍ଯ୍ୟ ହୋଇଛି ।
କ୍ୟାବିନେଟ
୨୦୨୦-୨୧ ଆର୍ଥିକ ବର୍ଷ ପାଇଁ ରେଳ କର୍ମଚାରୀମାନଙ୍କୁ ଉତ୍ପାଦକତା ଆଧାରିତ ବୋନସ ପ୍ରଦାନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଆଜି ଯୋଗ୍ୟ ଅଣ ଗେଜେଟେଡ ରେଳ କର୍ମଚାରୀ  ମାନଙ୍କ ଲାଗି ୨୦୨୦-୨୧ ଆର୍ଥିକ ବର୍ଷ ପାଇଁ ୭୮ ଦିନର ବେତନ ସହ ସମାନ ଉତ୍ପାଦକତା ଆଧାରିତ ବୋନସ  ପ୍ରଦାନ କରିବା ପ୍ରସ୍ତାବକୁ ଅନୁମୋଦନ କରିଛନ୍ତି।
ରେଳ କର୍ମଚାରୀମାନଙ୍କୁ ୭୮ ଦିନ ପିଏଲବି ପ୍ରଦାନ କରିବା ଲାଗି ରାଜକୋଷ ଉପରେ ୧୯୪୮.୭୩ କୋଟି ଟଙ୍କାର ବୋଝ ପଡ଼ିବ ବୋଲି ଅନୁମାନ କରାଯାଉଛି। ଯୋଗ୍ୟ ଅଣଗେଜେଟେଡ ରେଳ କର୍ମଚାରୀମାନଙ୍କୁ ପିଏଲବି ପରିଶୋଧ ନିମନ୍ତେ ନିର୍ଦ୍ଧାରିତ ବେତନ ଗଣନା ସୀମା ମାସିକ ୭୦୦୦ ହଜାର ଟଙ୍କା ରହିଛି । ପ୍ରତ୍ୟେକ ରେଳ କର୍ମଚାରୀମାନଙ୍କ ପାଇଁ ୭୮ ଦିନର ସର୍ବାଧିକ ଦେୟ ରାଶି ୧୭,୯୫୧ ଟଙ୍କା ନିର୍ଦ୍ଧାରଣ କରାଯାଇଛି।
ନିଷ୍ପତ୍ତି ଫଳରେ ପାଖାପାଖି ୧୧.୫୬ ଲକ୍ଷ ଅଣ ଗେଜେଟେଡ୍ ରେଳ କର୍ମଚାରୀ ଲାଭାନ୍ବିତ ହେବେ। ଯୋଗ୍ୟ ରେଳ କର୍ମଚାରୀମାନଙ୍କୁ ପ୍ରତିବର୍ଷ ଦଶହରା ପୂଜା ଛୁଟି ପୂର୍ବରୁ ପିଏଲବି ପ୍ରଦାନ କରାଯାଇଥାଏ। କ୍ୟାବିନେଟଙ୍କ ଏହି ନିଷ୍ପତ୍ତି ଚଳିତ ବର୍ଷ ମଧ୍ୟ ଛୁଟି ପୂର୍ବରୁ ଲାଗୁ କରାଯିବ।
୨୦୧୦-୧୧ ଠାରୁ ୨୦୧୯-୨୦ ପର୍ଯ୍ୟନ୍ତ ୭୮ ଦିନର ବେତନ ପିଏଲବି ରାଶି ଆକାରରେ ପ୍ରଦାନ କରାଯାଉଛି। ୨୦୨୦-୨୧ ଲାଗି ମଧ୍ୟ ୭୮ ଦିନର ବେତନ ସହିତ ସମାନ ପିଏଲବି ଦିଆଯିବା ଲାଗି ନିଷ୍ପତ୍ତି ନିଆଯାଇଛି, ଯାହାଫଳରେ କର୍ମଚାରୀମାନେ ରେଳବାଇର କାର୍ଯ୍ୟ ସମ୍ପାଦନ ପାଇଁ ଅନୁପ୍ରାଣିତ ହେବେ। ଏହାଦ୍ବାରା ଉତ୍ପାଦକତାରେ ସୁଧାର ଆସିବ।
ରେଳବାଇରେ ଉତ୍ପାଦକତା ସହ ଜଡ଼ିତ ବୋନସ ସାରା ଦେଶରେ ଥିବା ସମସ୍ତ ଅଣଗେଜେଟେଡ ରେଳ କର୍ମଚାରୀ  ମାନଙ୍କୁ କଭର କରିଥାଏ।
ପିଏଲବି ଗଣନାର ପ୍ରକ୍ରିୟା :
କ). ୨୩.୦୯.୨୦୦୦ରେ ହୋଇଥିବା କ୍ୟାବିନେଟ ବୈଠକର ନିଷ୍ପତ୍ତିରେ ଅନୁମୋଦିତ ସୂତ୍ର ଅନୁସାରେ ବର୍ଷ ୧୯୯୮-୯୯ ଠାରୁ ୨୦୧୩-୧୪  ପର୍ଯ୍ୟନ୍ତ ପିଏଲବି ପରିଶୋଧ କରାଯାଇଥିଲା। ଏହି ଫର୍ମୁଲା ଇନପୁଟ:ଆଉଟପୁଟ ଅନୁପାତ ଆଧାରିତ ଥିଲା। ଏଠାରେ ଆଉଟପୁଟ ଗଣନା ମୋଟ ଟନ୍ କିଲୋମିଟର ଭାବେ କରାଯାଇଥିଲା। ଇନପୁଟକୁ ଅଣଗେଜେଟଡ୍ କର୍ମଚାରୀମାନଙ୍କ କ୍ୟାପିଟାଲ ୱେଟେଜ ଦ୍ବାରା ସଂଶୋଧିତ ସଂଖ୍ୟା ଭାବେ ଗ୍ରହଣ କରାଗଲା।
ଖ). ୨୦୧୨-୧୩ ଆର୍ଥିକ ବର୍ଷ ଲାଗି ୭୮ ଦିନ ବେତନ ସମତୁଲ୍ୟ ପିଏଲବିକୁ ଏକ ସ୍ବତନ୍ତ୍ର ମାମଲା ଭାବେ ଏକ ସର୍ତ୍ତ ସହିତ ଅନୁମୋଦିତ କରାଯାଇଥିଲା, ତାହା ହେଉଛି ଷଷ୍ଠ ବେତନ ଆୟୋଗଙ୍କ ସୁପାରିସ ଏବଂ ଅର୍ଥ ମନ୍ତ୍ରଣାଳୟର ବିଚାରକୁ ଧ୍ୟାନରେ ରଖି ପିଏଲବିର ଫର୍ମୁଲା ଉପରେ ପୁଣିଥରେ ବିଚାର କରାଯିବ। ଏହା ଫଳରେ, ରେଳ ମନ୍ତ୍ରଣାଳୟ ଏକ ନୂଆ ଫର୍ମୁଲା ପ୍ରସ୍ତୁତ କରିବା ଲାଗି ସମିତି ଗଠନ କରିଥିଲା।
ଗ) ସମିତି ପକ୍ଷରୁ ସୁପାରିସ କରାଯାଇଥିଲା ଯେ ୨୦୦୦ରେ ଫର୍ମୁଲା ଓ ଅପରେସନ ରେସିଓ ଉପରେ ଆଧାରିତ ହାଇ ନ୍ୟୁ ଫର୍ମୁଲା ୱେଟେଜ ୫୦:୫୦ ଅନୁପାତରେ ହୋଇପାରିବ। ଏହି ଫର୍ମୁଲା ଭୌତିକ ମାନଦଣ୍ଡ ସନ୍ଦର୍ଭରେ ତଥା ଆଥିର୍କ ମାନକ ରୂପରେ ମଧ୍ୟ ଉତ୍ପାଦକତା ସମାନ ପ୍ରତିନିଧିତ୍ବ ସୁନିଶ୍ଚିତ କରିଛି। ସମିତି ଦ୍ବାରା ସୁପାରିସ କରାଯାଇଥିବା ଫର୍ମୁଲାକୁ ୨୦୧୪-୧୫ ଠାରୁ ୨୦୧୯-୨୦ ପର୍ଯ୍ୟନ୍ତ ପିଏଲବିର ଗଣନା ଲାଗି ଉପଯୋଗ କରାଯାଇଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ଼-19 ସଂପର୍କୀତ ସଦ୍ୟତମ ସୂଚନା
• ଭାରତରେ ପ୍ରତି ଲକ୍ଷ ଜନସଂଖ୍ୟାରେ ଏହି ମହାମାରୀ ସଂକ୍ରମଣ ମାତ୍ରା ମାତ୍ର 7.9 ଯଦ୍ୟପି ବିଶ୍ୱ ମାତ୍ରା 62.3 ରହିଛି
• ଭାରତରେ କରୋନା ଆରୋଗ୍ୟଙ୍କ ମାତ୍ରା 39.6%କୁ ବୃଦ୍ଧି
ଏକ ପର୍ଯ୍ୟାୟ କ୍ରମିକ, ସମୟୋଚିତ ତଥା ସକାରାତ୍ମକ କାର୍ଯ୍ୟପନ୍ଥା ଗ୍ରହଣ ଯୋଗୁ ଦେଶ ଭାରତ ସରକାର ଏବେ ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରମାନଙ୍କ ସହ ମିଶି ଅନେକଗୁଡ଼ିଏ ପ୍ରତିଷେଧମୂଳକ ପଦକ୍ଷେପ ଗ୍ରହଣ କରିଛି । ଏହା କୋଭିଡ଼-19 ଭୂତାଣୁ ସଂକ୍ରମଣର ପ୍ରତିରୋଧ, ନିୟନ୍ତ୍ରଣ ତଥା ପରିଚାଳନାରେ ବେଶ୍ ସହାୟକ ହୋଇଛି । ଏହି କାର୍ଯ୍ୟକ୍ରମକୁ ଉଚ୍ଚ ସ୍ତରରେ ନିୟମିତ ଭାବେ ସମୀକ୍ଷା ତଥା ମନିଟର କରାଯାଉଛି ।
କୋଭିଡ଼-19ର ସଂକ୍ରମଣ ମାତ୍ରାକୁ ହ୍ରାସ କରିବାରେ ଭାରତ ତୁଳନାତ୍ମକ ଭାବେ ସକ୍ଷମ ହୋଇପାରିଛି ଏବଂ ତାହା କୋଭିଡ଼-19 ନିୟନ୍ତ୍ରଣଜନିତ ସଦ୍ୟତମ ଡାଟାରୁ ଜାଣିବାକୁ ମିଳିଛି । ବିଶ୍ୱ ସ୍ତରର କୋଭିଡ଼-19 ସଂକ୍ରମଣ ପରିସଂଖ୍ୟାନ ସହ ତୁଳନା କରି ଦେଖାଯାଇଛି ଯେ ସାରା ପୃଥିବୀରେ କରୋନା ସଂକ୍ରମଣ ସଂଖ୍ୟା ପ୍ରତି ଲକ୍ଷରେ 62.3 ଥିବା ବେଳେ ଭାରତରେ ଏହା ମାତ୍ର 7.9 ରହିଛି । ସେହିଭଳି, ପ୍ରତି ଲକ୍ଷେ ଜନସଂଖ୍ୟାରେ ବିଶ୍ୱରେ କରୋନା ସଂକ୍ରମଣ ଜନିତ ମୃତ୍ୟୁ ସଂଖ୍ୟା 4.2 ଥିବା ବେଳେ ଭାରତରେ ଏହା 0.2 ରହିଛି । ଭାରତର ଏଭଳି ତୁଳନାତ୍ମକ ପରିସଂଖ୍ୟାନ କରୋନା ସଂକ୍ରମିତଙ୍କୁ ଉଚିତ ସମୟରେ ଚିହ୍ନଟ କରିବା ଏବଂ ସେମାନଙ୍କର ଉପଯୁକ୍ତ ଚିକିତ୍ସା କରାଯିବା ଯୋଗୁ ସମ୍ଭବପର ହୋଇପାରିଛି ବୋଲି କୁହାଯାଇପାରେ ।
କ୍ଲିନିକାଲ୍ ପରିଚାଳନା ତଥା ଆରୋଗ୍ୟ ଉପରେ ଗୁରୁତ୍ୱ ଆରୋପ ଦ୍ୱାରା ରୋଗୀଙ୍କ ଆରୋଗ୍ୟ ମାତ୍ରାରେ ଏଭଳି ଉନ୍ନତି ପରିଲକ୍ଷିତ ହୋଇଛି । ଦେଶରେ 39.6% ସୁନିଶ୍ଚିତ କରୋନା ରୋଗୀ ଚିକିତ୍ସା ପରେ ସଂପୂର୍ଣ୍ଣ ଆରୋଗ୍ୟ ହୋଇଛନ୍ତି । ଆଜିସୁଦ୍ଧା ସେମାନଙ୍କ ମୋଟ ସଂଖ୍ୟା 42,298। ଏହା ସୂଚୀତ କରେ ଯେ ଏହି ରୋଗ ଆରୋଗ୍ୟ ସାଧ୍ୟ ଏବଂ ଭାରତ ଗ୍ରହଣ କରିଥିବା କ୍ଲିନିକାଲ୍ ପରିଚାଳନା ପ୍ରୋଟୋକଲ ସଫଳ ବୋଲି କୁହାଯାଇପାରେ । ଆରୋଗ୍ୟମାନଙ୍କ ପରିସଂଖ୍ୟାନରୁ ଜଣାପଡେ ଯେ ସମସ୍ତ ସକ୍ରିୟ କେଶ ପରିଚାଳନା ମଧ୍ୟରୁ 2.9%ଙ୍କ ପାଇଁ ଅକ୍ସିଜେନ୍ ସପୋର୍ଟର ଆବଶ୍ୟକତା ଥିଲା । ପ୍ରାୟ 3% ଆକ୍ଟିଭ୍ କେଶ୍ଙ୍କ ପରିଚାଳନା ପାଇଁ ଆଇସିୟୁ ସପୋର୍ଟ ଦରକାର ପଡ଼ିଥିଲା ଏବଂ 0.45% ଆକ୍ଟିଭ୍ କେଶ୍ ଭେଣ୍ଟିଲେଟର ସପୋର୍ଟ ଲୋଡ଼ିଥିଲେ । ଭାରତ ପୁନଃପୌନିକ ଭାବେ ସମର୍ପିତ କୋଭିଡ଼ ସ୍ୱାସ୍ଥ୍ୟସେବା ଭିତ୍ତିଭୂମିର ବିକାଶ ଘଟାଇ ଚାଲିଛି ।
କୋଭିଡ଼-19 ସଂପର୍କୀତ ବୈଷୟିକ ପ୍ରସଙ୍ଗ, ଗାଇଡ଼ଲାଇନ ଓ ଉପଦେଶିକା ନିମନ୍ତେ ନିର୍ଭରଯୋଗ୍ୟ ଏବଂ ସର୍ବଶେଷ ସୂଚନା ପାଇଁ ଦୟାକରି ନିମ୍ନଲିଖିତ ୱେବସାଇଟ ଭିଜିଟ୍ କରନ୍ତୁ: https://www.mohfw.gov.in/ ଏବଂ @MoHFW_INDIA ଭିଜିଟ୍ କରନ୍ତୁ ।
କୋଭିଡ଼-19 ସଂପର୍କୀତ ସମସ୍ତ ବୈଷୟିକ ଜ୍ଞାତବ୍ୟ ପ୍ରଶ୍ନାବଳିକୁ technicalquery.covid19[at]gov[dot]in ଏବଂ ଅନ୍ୟ ଜିଜ୍ଞାସା ପାଇଁ ncov2019[at]gov[dot]in ଏବଂ @CovidIndiaSeva କୁ ମେଲ ପଠାନ୍ତୁ ।
କୋଭିଡ଼-19 ସଂପର୍କୀତ ଯେକୌଣସି କଥା ଜାଣିବା ସକାଶେ ଦୟାକରି ସ୍ୱାସ୍ଥ୍ୟ ଓ ପରିବାର କଲ୍ୟାଣ ହେଲ୍ପଲାଇନ ନଂ : +91-11-23978046 କିମ୍ବା 1075 ରେ ଯୋଗାଯୋଗ କରନ୍ତୁ ଏବଂ ରାଜ୍ୟ /କେନ୍ଦ୍ରଶାସିତ କ୍ଷେତ୍ରର କୋଭିଡ଼-19 ସଂପର୍କୀତ ହେଲ୍ପଲାଇନ୍ ନିମ୍ନ ୱେବସାଇଟ୍ରେ ଉପଲବ୍ଧ:
https://www.mohfw.gov.in/pdf/coronvavirushelplinenumber.pdf
ସୂଚନା ଓ ପ୍ରସାରଣ ମନ୍ତ୍ରଣାଳୟ
ପତ୍ର ସୂଚନା କାର୍ଯ୍ୟାଳୟର ପ୍ରମୁଖ ମହାନିର୍ଦ୍ଦେଶକ ଭାବେ ଦାୟିତ୍ଵ ଗ୍ରହଣ କଲେ ଶ୍ରୀ ଜୟଦୀପ ଭଟ୍ଟନାଗର
ପତ୍ର ସୂଚନା କାର୍ଯ୍ୟାଳୟ ର ପ୍ରମୁଖ ମହାନିର୍ଦ୍ଦେଶକ ଭାବେ ଆଜି ଶ୍ରୀ ଜୟଦୀପ ଭଟ୍ଟନାଗର ଦାୟିତ୍ଵ ଗ୍ରହଣ କରିଛନ୍ତି ।
ଶ୍ରୀ ଭଟ୍ଟନାଗର 1986 ବ୍ୟାଚର ଜଣେ ଭାରତୀୟ ସୂଚନା ସେବା ଅଧିକାରୀ । ସେ ପୂର୍ବରୁ ଦୂରଦର୍ଶନ ସମାଚାର ବିଭାଗରେ କାର୍ଯ୍ୟ କରିଛନ୍ତି ଏବଂ ଦୂରଦର୍ଶନର ବାଣିଜ୍ୟ, ବିକ୍ରୟ ଏବଂ ମାର୍କେଟିଂ ବିଭାଗର ବ୍ୟବସାୟିକ ମୁଖ୍ୟ ଥିଲେ ।
ପଶ୍ଚିମ ଏସିଆର 20ଟି ଦେଶ ପାଇଁ ପ୍ରସାର ଭାରତୀ ତରଫରୁ ସ୍ଵତନ୍ତ୍ର ସମ୍ବାଦଦାତା ରୂପେ ସେ କାର୍ଯ୍ୟ କରିଛନ୍ତି । ପରେ ସେ ଆକାଶବାଣୀର ନ୍ୟୁଜ୍ ସର୍ଭିସେସ୍ ବିଭାଗର ମଧ୍ୟ ମୁଖ୍ୟ ହୋଇଥିଲେ ।
ରେଜିଷ୍ଟ୍ରାର ଭାବେ ସେ ଇଣ୍ଡିଆନ୍ ଇନଷ୍ଟିଚ୍ୟୁଟ ଅଫ୍ ମାସ୍ କମ୍ୟୁନିକେସନରେ ମଧ୍ୟ କାର୍ଯ୍ୟ କରିଛନ୍ତି ।
ପିଆଇବିର ମୁଖ୍ୟ ଭାବେ ବର୍ତ୍ତମାନ ଦାୟିତ୍ୱ ନେବା ପୂର୍ବରୁ ଶ୍ରୀ ଭଟ୍ଟନାଗର ବିଭିନ୍ନ କ୍ଷମତାରେ 6 ବର୍ଷ ଧରି ପିଆଇବିରେ କାର୍ଯ୍ୟ କରିଛନ୍ତି ।
ଫେବୃଆରୀ 28, 2021ରେ ଚାକିରିରୁ ଅବସର ଗ୍ରହଣ କରିଥିବା ଶ୍ରୀ କୁଲଦୀପ ସିଂ ଧତୱାଲିଆଙ୍କ ଠାରୁ ଶ୍ରୀ ଭଟ୍ଟନାଗର ଦାୟିତ୍ଵ ଗ୍ରହଣ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦୀନଦୟାଲ ଉପାଧ୍ୟାୟଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପଣ୍ଡିତ ଦୀନଦୟାଲ ଉପାଧ୍ୟାୟଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି ।
ଶ୍ରୀ ମୋଦୀ କହିଛନ୍ତି, ନିଜ ସମ୍ପୂର୍ଣ୍ଣ ଜୀବନ ମା’ ଭାରତୀର ସେବାରେ ଉତ୍ସର୍ଗ କରିଥିବା ଅନ୍ତୋଦାୟର ପ୍ରତିଷ୍ଠାତା ପଣ୍ଡିତ ଦୀନଦୟାଲ ଉପାଧ୍ୟାୟଙ୍କ ବ୍ୟକ୍ତିତ୍ୱ ଏବଂ କୃତିତ୍ୱ ଦେଶବାସୀଙ୍କ ପାଇଁ ସର୍ବଦା ପ୍ରେରଣାର ଉତ୍ସ ହୋଇରହିବ ।
ପଣ୍ଡିତ ଦୀନଦୟାଲଙ୍କ ଉପରେ ପ୍ରଧାନମନ୍ତ୍ରୀ ନିଜ ବିଚାର ମଧ୍ୟ ସେୟାର କରିଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ନିଜ ସମ୍ପୂର୍ଣ୍ଣ ଜୀବନ ମା’ ଭାରତୀ ସେବାରେ ଉତ୍ସର୍ଗ କରିଥିବା ଅନ୍ତୋଦାୟର ପ୍ରତିଷ୍ଠାତା ପଣ୍ଡିତ ଦୀନଦୟାଲ ଉପାଧ୍ୟାୟଙ୍କ ବ୍ୟକ୍ତିତ୍ୱ ଏବଂ କୃତିତ୍ୱ ଦେଶବାସୀଙ୍କ ପାଇଁ ସର୍ବଦା ପ୍ରେରଣାର ଉତ୍ସ ହୋଇରହିବ । ତାଙ୍କ ଜନ୍ମ ଜୟନ୍ତୀରେ ତାଙ୍କୁ ସାଦର ପ୍ରଣାମ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗାନ୍ଧୀ ଜୟନ୍ତୀ ଅବସରରେ ମହାତ୍ମା ଗାନ୍ଧୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ଗାନ୍ଧୀ ଜୀଙ୍କୁ ଶ୍ରଦ୍ଧାଞ୍ଜଳି ସ୍ୱରୂପ ଖଦି ଏବଂ ହସ୍ତତନ୍ତ ସାମଗ୍ରୀ କିଣିବାକୁ ଲୋକଙ୍କୁ ଅନୁରୋଧ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାତ୍ମା ଗାନ୍ଧୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଗାନ୍ଧୀ ଜୀଙ୍କୁ ଶ୍ରଦ୍ଧାଞ୍ଜଳି ସ୍ୱରୂପ ଖଦି ଏବଂ ହସ୍ତତନ୍ତ ସାମଗ୍ରୀ କିଣିବାକୁ ଶ୍ରୀ ମୋଦୀ ମଧ୍ୟ ଲୋକଙ୍କୁ ଅନୁରୋଧ କରିଛନ୍ତି । ଶ୍ରୀ ଗାନ୍ଧୀ ଏହା ମଧ୍ୟ କହିଛନ୍ତି ଯେ ଏହି ଗାନ୍ଧୀ ଜୟନ୍ତୀ ଆହୁରି ସ୍ୱତନ୍ତ୍ର କାରଣ ଭାରତ ଆଜାଦି କା ଅମୃତ ମହୋତ୍ସବ ପାଳନ କରୁଛି । ସେ ମହାତ୍ମା ଗାନ୍ଧୀଙ୍କ ବିଷୟରେ ତାଙ୍କ ଚିନ୍ତାଧାରାର ଏକ ଭିଡିଓ ମଧ୍ୟ ସେୟାର କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
ଗାନ୍ଧୀ ଜୟନ୍ତୀରେ ମହାତ୍ମା ଗାନ୍ଧୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା । ଏହି ଗାନ୍ଧୀ ଜୟନ୍ତୀ ହେଉଛି ସ୍ୱତନ୍ତ୍ର କାରଣ ଭାରତ ଏବେ ଆଜାଦୀ କା ଅମୃତ ମହୋତ୍ସବ ପାଳନ କରୁଛି । ଆମେ ସମସ୍ତେ ବାପୁଙ୍କ ଆଦର୍ଶ ସହିତ ରହିବା ଉଚିତ୍ । ମୁଁ ମଧ୍ୟ ଆପଣଙ୍କ ସମସ୍ତଙ୍କୁ ଖଦି ଏବଂ ହସ୍ତଶିଳ୍ପ ସାମଗ୍ରୀ ଖରିଦ ପାଇଁ ଅନୁରୋଧ କରୁଛି ଯାହା ବାପୁଙ୍କ ପାଇଁ ପ୍ରକୃତ ଶ୍ରଦ୍ଧାଞ୍ଜଳି ହେବ ।”
HS
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଭାରତୀୟ ସଂସ୍କୃତିର ବିକାଶ ପାଇଁ ପ୍ରସାର ଭାରତୀ ଏବଂ ଭାରତୀୟ ସାଂସ୍କୃତିକ ସମ୍ବନ୍ଧ ପରିଷଦ  ମଧ୍ୟରେ ବୁଝାମଣା
ଭାରତୀୟ ସଂସ୍କୃତିକୁ ପ୍ରୋତ୍ସାହିତ କରିବା ପାଇଁ ପ୍ରସାର ଭାରତୀ ଏବଂ ଭାରତୀୟ ସାଂସ୍କୃତିକ ସମ୍ବନ୍ଧ ପରିଷଦ ଆଜି ବୁଝାମଣାପତ୍ର ସ୍ୱାକ୍ଷର କରିଛନ୍ତି। ଭାରତୀୟ ସାଂସ୍କୃତିକ ସମ୍ବନ୍ଧ ପରିଷଦ  ସହିତ ଜଡିତ ବିଶିଷ୍ଟ କଳାକାରଙ୍କ ପ୍ରଦର୍ଶନ ଦୂରଦର୍ଶନର ଜାତୀୟ ତଥା ଅନ୍ତର୍ଜାତୀୟ ଚ୍ୟାନେଲରେ ପ୍ରସାରିତ ହେବ। ନୃତ୍ୟ ଏବଂ ସଂଗୀତ ଭିତ୍ତିକ କାର୍ଯ୍ୟକ୍ରମକୁ ଡିଡି ନ୍ୟାସନାଲ, ଡିଡି ଇଣ୍ଡିଆ, ଦୂରଦର୍ଶନର ଆଞ୍ଚଳିକ ଚ୍ୟାନେଲ ଏବଂ ପ୍ରସାର ଭାରତୀ ନ୍ୟୁଜ୍ ସର୍ଭିସେସ୍  ରେ ଏକ ସାପ୍ତାହିକ କାର୍ଯ୍ୟକ୍ରମ ଆକାରରେ ପ୍ରଦର୍ଶିତ କରାଯିବ ।
ଜାତୀୟ ତଥା ଅନ୍ତର୍ଜାତୀୟ ଦର୍ଶକଙ୍କ ପାଇଁ ଭାରତୀୟ ସଂସ୍କୃତିର ସର୍ବୋତ୍ତମ ପ୍ରଦର୍ଶନ ଏବଂ ପ୍ରଦର୍ଶନକାରୀ କଳାକାରମାନଙ୍କୁ ଟିଭି ଏବଂ ଡିଜିଟାଲ୍ ପ୍ଲାଟଫର୍ମ ଯୋଗାଇବା ପାଇଁ ଏହି ଏମଓୟୁ ଲକ୍ଷ୍ୟ ରଖିଛି।
ଆଇସିସିଆର ଦ୍ୱାରା ଆୟୋଜିତ ସାଂସ୍କୃତିକ କାର୍ଯ୍ୟକ୍ରମ / କନ୍ସର୍ଟ / ସଂଗୀତ / ନୃତ୍ୟର ପ୍ରଦର୍ଶନ ଉପରେ ଆଧାର କରି ଆଇସିସିଆର ସହଯୋଗରେ, ଦୂରଦର୍ଶନ 52 ଟି ଅଧ ଘଣ୍ଟା ବିଶିଷ୍ଟ ଏପିସୋଡ୍ ପ୍ରସ୍ତୁତ କରିବ।
ଏହି ଏମଓୟୁ ଶ୍ରୀ ମାୟାଙ୍କ କୁମାର ଅଗ୍ରୱାଲ, ମହାନିର୍ଦ୍ଦେଶକ, ଦୂରଦର୍ଶନ ଓ ଶ୍ରୀ ଦିନେଶ କୁମାର ପଟ୍ଟନାୟକ, ମହାନିର୍ଦ୍ଦେଶକ, ଭାରତୀୟ ସାଂସ୍କୃତିକ ସମ୍ବନ୍ଧ ପରିଷଦଙ୍କ ମଧ୍ୟରେ ସ୍ବାକ୍ଷରିତ ହୋଇଥିଲା ଏବଂ ଏହି ଅବସରରେ ଶ୍ରୀ ଶଶି ଶେଖର ଭେମ୍ପତି, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ, ପ୍ରସାର ଭାରତୀ, ଶ୍ରୀ ଡି ପି ଏସ ନେଗି, ସଦସ୍ୟ , ପ୍ରସାର ଭାରତୀ ଓ ପ୍ରସାର ଭାରତୀ ଏବଂ ଭାରତୀୟ ସାଂସ୍କୃତିକ ସମ୍ବନ୍ଧ ପରିଷଦର ଅନ୍ୟାନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ରହିଥିଲେ।
ଏହି ଏମଓୟୁ ଡିସେମ୍ବର 2021 ଠାରୁ ଡିସେମ୍ବର 2024 ପର୍ଯ୍ୟନ୍ତ ତିନି ବର୍ଷ ନିମନ୍ତେ କାର୍ଯ୍ୟକ୍ଷମ ରହିବ।
BS
(Visitor Counter : 129
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟିକାକରଣ ସମ୍ପର୍କିତ ସଦ୍ୟତମ ସୂଚନା
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଦିଆଯାଇଛି 27.28 କୋଟି ଡୋଜରୁ ଅଧିକ ଟିକା
ଟିକାକରଣ ପାଇଁ ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ଉପଲବ୍ଧ ଅଛି 2.18 କୋଟିରୁ ଅଧିକ ଡୋଜ
ଦେଶବ୍ୟାପୀ ଟିକାକରଣ ଅଭିଯାନର ଏକ ଅଂଶସ୍ୱରୂପ ଭାରତ ସରକାର ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ସହାୟତା ରୂପେ ମାଗଣାରେ କୋଭିଡ ଟିକା ଯୋଗାଇ ଦେଉଛନ୍ତି । ଏଥିସହ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଯେପରି ସିଧାସଳଖ ଟିକା କ୍ରୟ କରିପାରିବେ ସେନେଇ ମଧ୍ୟ ଭାରତ ସରକାର ସୁବିଧା କରାଇଛନ୍ତି । ଟିକାକରଣ, ପରୀକ୍ଷଣ, ଚିହ୍ନଟ, ଚିକିତ୍ସା ଓ କୋଭିଡ ନିୟମାବଳୀ ପାଳନ ମହାମାରୀ ନିୟନ୍ତ୍ରଣ ଓ ପରିଚାଳନା ପାଇଁ ଭାରତ ସରକାରଙ୍କ ବିସ୍ତୃତ ରଣନୀତିର ଅଂଶବିଶେଷ ।
କୋଭିଡ-19 ଟିକାକରଣର ଉଦାର ଓ ତ୍ୱରିତ ପର୍ଯ୍ୟାୟ-3 ମେ 01, 2021ରୁ ଆରମ୍ଭ ହୋଇଛି ।
ଏହି ରଣନୀତି ଅନୁଯାୟୀ, ଭାରତ ସରକାର ପ୍ରତ୍ୟେକ ମାସରେ କେନ୍ଦ୍ରୀୟ ଔଷଧ ଗବେଷଣାଗାର  ମଞ୍ଜୁରି ପ୍ରାପ୍ତ ଯେକୌଣସି ନିର୍ମାତାଙ୍କ ଦ୍ୱାରା ପ୍ରସ୍ତୁତ ଟିକାର 50% କ୍ରୟ କରିବେ । ଭାରତ ସରକାର ପୂର୍ବଭଳି ଏହି ଟିକାର ଡୋଜ ଗୁଡ଼ିକୁ ବିନା ମୂଲ୍ୟରେ ରାଜ୍ୟ ସରକାରମାନଙ୍କୁ ଯୋଗାଇ ଦେବେ ।
ବର୍ତ୍ତମାନ ସୁଦ୍ଧା ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଉଭୟ ବିନା ମୂଲ୍ୟରେ ଏବଂ ରାଜ୍ୟମାନଙ୍କ ଦ୍ୱାରା ପ୍ରତ୍ୟକ୍ଷ କ୍ରୟ ପ୍ରକ୍ରିୟାରେ 27.28 କୋଟି ଡୋଜରୁ ଅଧିକ  ଟିକା ଉପଲବ୍ଧ କରାଇଛନ୍ତି ।
ଏଥିମଧ୍ୟରୁ ନଷ୍ଟ ହୋଇଥିବା ଡୋଜକୁ ମିଶାଇ ମୋଟ 25,10,03,417 ଡୋଜ ଟିକା  ବିନିଯୋଗ ହୋଇଛି ।
ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ନିକଟରେ 2.18 କୋଟି  ଡୋଜରୁ ଅଧିକ କୋଭିଡ ଟିକା ବିନିଯୋଗ ହେବା ପାଇଁ ଉପଲବ୍ଧ ରହିଛି ।
ଏହା ବ୍ୟତୀତ, ବର୍ତ୍ତମାନ 56,70,350ରୁ ଅଧିକ ଡୋଜ ଟିକା ପାଇପଲାଇନରେ ଅଛି ଏବଂ ଆସନ୍ତା 3 ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏହାକୁ ଗ୍ରହଣ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ରଯାନ-୩ର ବିଜୟ ୧୪୦ କୋଟି ଭାରତୀୟଙ୍କ ଆକାଂକ୍ଷା ଏବଂ ସାମର୍ଥ୍ୟକୁ ଦର୍ଶାଉଛି: ପ୍ରଧାନମନ୍ତ୍ରୀ
ଚନ୍ଦ୍ରଯାନ-୩ର ବିଜୟ ୧୪୦ କୋଟି ଭାରତୀୟଙ୍କ ଆକାଂକ୍ଷା ଓ ସାମର୍ଥ୍ୟକୁ ଦର୍ଶାଉଛି ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ।
ଭାରତୀୟ ମହାକାଶ ଗବେଷଣା ସଂସ୍ଥା ଦ୍ୱାରା ଏକ୍ସରେ କରାଯାଇଥିବା ଏକ ପୋଷ୍ଟକୁ ସେୟାର କରି ପ୍ରଧାନମନ୍ତ୍ରୀ କହିଛନ୍ତି:
‘ଚନ୍ଦ୍ରଯାନ-୩ର ବିଜୟ ୧୪୦ କୋଟି ଭାରତୀୟଙ୍କ ଆକାଂକ୍ଷା ଏବଂ ସାମର୍ଥ୍ୟକୁ ପ୍ରତିଫଳିତ କରିଛି ।
ନୂଆ ସୀମା ଏବଂ ତା’ଠାରୁ ବି ଦୂର ପର୍ଯ୍ୟନ୍ତ!
ଭାରତ ପାଇଁ ଗର୍ବର ମୁହୂର୍ତ୍ତ’ ।
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ମୋଟ ଟିକାକରଣ ୫ କୋଟି ଡୋଜକୁ ଅତିକ୍ରମ କରିଯାଇଛି
ଗତ ୨୪ ଘଣ୍ଟା ମଧ୍ୟରେ ୨୩ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଛି
ଦୈନିକ ନୂଆ ମାମଲା ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଛତିଶଗଡ଼ ଏବଂ ଗୁଜରାଟରେ ବୃଦ୍ଧି ପାଉଛି
ଇିଶ୍ୱ ମହାମାରୀ ବିରୋଧରେ ଲଢ଼େଇ କ୍ଷେତ୍ରରେ ଭାରତ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିପାରିଛି । ଦେଶରେ କୋଭିଡ-୧୯ ଟିକାକରଣରେ ଏ ପର୍ଯ୍ୟନ୍ତ ୫ କୋଟିରୁ ଅଧିକ ଡୋଜ୍ ଟିକା ଦିଆସରିଲାଣି ।
ଆଜି ସକାଳ ୭ଟା ସୁଦ୍ଧା ୮,୨୩,୦୪୬ ସେସନରେ ମୋଟ ୫.୦୮,୪୧,୨୮୬ ଡୋଜ୍ ଟିକା ଦିଆଯାଇଛି ।
ଏହା ମଧ୍ୟରେ ରହିଛି, ୭୯,୧୭,୫୨୧ ଏଚସିଡବ୍ଲୁ , ୫୦,୨୦,୬୯୫ ଏଚସିଡବ୍ଲୁ , ୮୩,୬୨,୦୬୫ ଏଫଏଲଡବ୍ଲୁ  ଏବଂ ୩୦,୮୮,୬୩୯ ଏଫଏଲଡବ୍ଲୁ , ଦୁରାରୋଗ୍ୟରେ ଆକ୍ରାନ୍ତ ୪୫ ବର୍ଷରୁ ଅଧିକ ବୟସର ୪୭,୦୧,୮୯୪ ଜଣ ହିତାଧିକାରୀ ଏବଂ ୬୦ ବର୍ଷରୁ ଅଧିକ ବୟସର ୨,୧୭,୫୦,୪୭୨ ଜଣ ହିତାଧିକାରୀଙ୍କ ଟିକାକରଣ ।
|
|
HCWs
|
|
FLWs
|
|
45 to < 60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
79,17,521
|
|
50,20,695
|
|
83,62,065
|
|
30,88,639
|
|
47,01,894
|
|
2,17,50,472
|
|
5,08,41,286
ଟିକାକରଣର ୬୭ତମ ଦିବସ ରେ ୨୩,୪୬,୬୯୨ ଡୋଜ୍ ଟିକା ଦିଆଯାଇଛି ।
|
|
Date: 23rd March, 2021
|
|
HCWs
|
|
FLWs
|
|
45 to < 60 years with Co-morbidities
|
|
Over 60 years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
57,942
|
|
60,731
|
|
1,19,938
|
|
1,85,162
|
|
4,03,584
|
|
15,19,335
|
|
21,00,799
|
|
2,45,893
ଏହା ମଧ୍ୟରେ ୨୧,୦୦,୭୯୯ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍ ଏବଂ ୨,୪୫,୮୯୩ ଜଣ ଏଚସିଡବ୍ଲୁ ଓ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍ ଦିଆଯାଇଛି ।
ପାଞ୍ଚଟି ରାଜ୍ୟ: ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଛତିଶଗଡ଼ ଏବଂ ଗୁଜରାଟରେ ଦୈନିକ କରୋନା ମାମଲା ବୃଦ୍ଧି ପାଉଛି । ନୂଆ ମାମଲା ମଧ୍ୟରୁ ଏସବୁ ରାଜ୍ୟରେ ଆସିଛି ମୋଟ ୭୭.୪୪% ।
ଗତ ୨୪ ଘଣ୍ଟା ମଧ୍ୟରେ ୪୭,୨୬୨ ନୂଆ କରୋନା ମାମଲା ଆସିଛି ।
ଗତ ୨୪ ଘଣ୍ଟା ମଧ୍ୟରେ ଆସିଥିବା ନୂଆ କରୋନା ମାମଲା ମଧ୍ୟରୁ ୮୧.୬୫% ଆସିଛି ଛଅଟି ରାଜ୍ୟରୁ । ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୨୮,୬୯୯ ମାମଲା ଆସିଛି । ଏହା ପଛକୁ ପଞ୍ଜାବରେ ୨୨୫୪ ଏବଂ କର୍ଣ୍ଣାଟକରେ ୨୦୧୦ ନୂଆ ମାମଲା ଆସିଛି ।
ଆଠଟି ରାଜ୍ୟରେ ସାପ୍ତାହିକ ପଜିଟିଭିଟି ହାର ଜାତୀୟ ହାର ରୁ ଅଧିକ ରହିଛି । ମହାରାଷ୍ଟ୍ରରେ ସର୍ବାଧିକ ସାପ୍ତାହିକ ପଜିଟିଭିଟି ହାର  ରହିଛି ।
ଭାରତରେ ମୋଟ ସକ୍ରିୟ କରୋନା ମାମଲା ୩,୬୮,୪୫୭ ରେ ପହଞ୍ଚିଛି, ଯାହାକି ମୋଟ ପଜିଟିଭ୍ ସଂଖ୍ୟାର ୩.୧୪% । ଗତ ୨୪ ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲାରେ ସିଧାସଳଖ ୨୩,୦୮୦ ବୃଦ୍ଧି ଘଟିଛି ।
ଭାରତରେ ମୋଟ ସୁସ୍ଥଙ୍କ ସଂଖ୍ୟା ୧,୧୨,୦୫,୧୬୦ରେ ପହଞ୍ଚିଛି । ଏବେ ଜାତୀୟ ସୁସ୍ଥତା ହାର ରହିଛି ୯୫.୪୯% ।
ଗତ ୨୪ ଘଣ୍ଟା ମଧ୍ୟରେ ୨୩,୯୦୭ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ୨୭୫ ଜଣଙ୍କର କରୋନାରେ ପ୍ରାଣ ଯାଇଛି । ଏହା ମୃତୁ୍ୟ ମଧ୍ୟରୁ ୮୩.୨୭% ମୃତୁ୍ୟ ହୋଇଛି ଛଅଟି ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୧୩୨ ଜଣଙ୍କ ମୃତୁ୍ୟ ହୋଇଛି । ସେହିପରି ଗତ ୨୪ ଘଣ୍ଟା ମଧ୍ୟରେ ପଞ୍ଜାବରେ ୫୩ ଜଣ ଏବଂ ଛତିଶଗଡ଼ରେ ୨୦ ଜଣଙ୍କ ମୃତୁ୍ୟ ହୋଇଛି ।
ଗତ ୨୪ ଘଣ୍ଟା ମଧ୍ୟରେ ୧୨ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କରୋନାରେ କେହି ପ୍ରାଣ ହରାଇନାହାନ୍ତି । ଏସୁବ ରାଜ୍ୟ ହେଲା, ଓଡ଼ିଶା, ଲାକ୍ଷାଦ୍ୱୀପ, ଲଦାଖ , ମଣିପୁର, ଦାଦ୍ରା ଓ ନଗର ହାବେଲି, ମେଘାଳୟ, ମିଜୋରାମ, ସିକିମ, ତ୍ରିପୁରା, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ନାଗାଲାଣ୍ଡ ଏବଂ ଅରୁଣାଜଳ ପ୍ରଦେଶ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଭିନ୍ନ ପର୍ବ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଏହି ପର୍ବଗୁଡିକ ଭାରତର ବିବିଧତା ଏବଂ “ଏକ ଭାରତ, ଶ୍ରେଷ୍ଠ ଭାରତ” ଭାବନାକୁ ପ୍ରଦର୍ଶିତ କରୁଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏବଂ ଆଗାମୀ କିଛି ଦିନରେ ପାଳନ କରାଯିବାକୁ ଥିବା ପର୍ବଗୁଡିକ ପାଇଁ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ସେ କହିଛନ୍ତି ଯେ, “ଏହି ପର୍ବଗୁଡିକ ଭାରତର ବିବିଧତା ଏବଂ “ଏକ ଭାରତ, ଶ୍ରେଷ୍ଠ ଭାରତ”ର ଭାବନାକୁ ପ୍ରଦର୍ଶିତ କରୁଛି” ।